Cum arată finala Cupei României la baschet
Echipele de baschet feminin CSM Târgovişte şi CSM Constanţa vor juca finala Cupei României, după ce au învins duminică, la Turneul Final 8 de la Sfântu Gheorghe, formaţiile CSM Alexandria, respectiv campioana Sepsi.
În prima semifinală a zilei, CSM Târgovişte – CSM Alexandria, scor 81-54 (36-27), iar în cea de-a doua, Sepsi Sfântu Gheorghe – CSM Constanţa, scor 80-88 (45-47).
În sferturile de finală, disputate sâmbătă s-au înregistrat rezultatele: CSM Alexandria – CSM Târgu Mureş 78-69, CSM Târgovişte – Sportul Studenţesc 108-38, Sepsi Sfântu Gheorghe – Agronomia Bucureşti 107-52 şi Universitatea Cluj-Napoca – CSM Constanţa 45-76.